**ZIARUL ROMÂNESC LIBER – ZIARUL UNIONIST DIN REPUBLICA MOLDOVA**

1. **Denumirea proiectului:**

ZIARUL ROMÂNESC LIBER – ZIARUL UNIONIST DIN REPUBLICA MOLDOVA

1. **Denumirea organizatorului:**

Asociația Obștească „Onoare, Demnitate și Patrie” (ODIP)

1. **Descrierea succintă a scopurilor și misiunii asociației organizatoare:**

**Asociaţia Obştească ,,Onoare, Demnitate și Patrie” (ODIP)** este o asociaţie obştească neguvernamentală, apolitică, nonprofit, constituită prin libera manifestare a voinţei persoanelor asociate, cu scopul de a promova valorile naționale românești și de contribui la realizarea reîntregirii neamului românesc.

**Misiunea:**Educarea tinerei generaţii prin promovarea culturii româneşti şi a implicării tinerilor în cadrul societăţii civile

Printre **scopurile principale** ale AO „Onoare, Demnitate și Patrie” se enumeră: promovarea tinerilor, promovarea culturii și limbii române, promovarea adevărului istoric, educarea tinerei generații în spiritul valorilor naționale românești, unirea Republicii Moldova cu România etc.

1. **Scopul și obiectivele proiectului:**

**Scopul proiectului** este de a pune bazele unei prese independente și unioniste în Republica Moldova, prin editarea și tipărirea Ziarului Românesc Liber.

**Obiectivele proiectului** sunt:

* Editarea lunară a Ziarului Românesc Liber:
* Tipărirea și distribuirea lunară a 5000 de exemplare a Ziarului Românesc Liber. Ziarul va fi gratuit.

1. **Locul și data desfășurării proiectului:**

Durata proiectului – Februarie 2017 – Februarie 2018

Locația: Republica Moldova

1. **Descrierea proiectului:**

Ziarul Românesc Liber reprezintă o sursă media pro-românească, unionistă, independentă și echidistantă din Republica Moldova.

Portalul online de știri – [www.libertv.md](http://www.libertv.md) a fost lansat pe data de 17 februarie 2016 și a început să aibă un impact pozitiv, fiind citit atât în Republica Moldova, cât și în România. Astfel, proiectul își propune tipărirea unei publicații periodice lunare, care va fi distribuită gratuit în școli, universități, precum și în mai multe localități din Republica Moldova. Publicația periodică va purta denumirea de „Ziarul Românesc Liber” și va avea un tiraj de 5000 exemplare pentru o ediție. Proiectul este unul durabil, iar continuitatea acestuia va fi prin crearea unui post de radio și TV, care vor contribui la afirmarea identității culturale a românilor din Republica Moldova. Ziarul va conține subiecte din domeniul politici, economic, social, dar și reportaje, editoriale, reflecții personale, menite să informeze corect populația și să o educe în spiritul valorilor naționale românești.

Prin editarea ziarului, ne propunem să satisfacem cerințele oamenilor de a fi informați cinstit, să facem auzite problemele cititorilor și să găsim soluțiile potrivite acestora, să respectăm dreptul lor de a fi informați onest. Ziarul Românesc Liber reprezintă un pas important pentru apropierea comunităților române din cele două state românești.

Proiectul dat vine să culturalizeze masele și să contribuie la socializarea indivizilor, nu vine să aducă divertisment ieftin ce poate fi găsit oriunde, zvonuri sau bârfe. Suntem o sursă de informare liberă, fapt care va crea și un public liber în gândire, abordare și acțiuni.

Ziarul a avut deja tipărite două ediții. Prima ediție a fost tipărită în luna martie 2017, iar cele 3000 de exemplare ale ziarului au fost distribuite în cadrul manifestației dedicate zilei de 27 martie. Cea de-a doua ediție a ziarului a fost o ediție specială, având un tiraj de 100 000 de exemplare. Ziarele au fost distribuite gratuit în cadrul Caravanei Unirii, desfășurată în luna iulie 2016 de asociația ODIP.

1. **Actualitatea proiectului**

Actualmente, o mare parte din mass-media din Republica Moldova este politizată și nu reflectă obiectiv realitățile din Republica Moldova, astfel cititorii fiind manipulați și dezinformați. Proiectul Liber TV este un proiect alcătuit din tineri ambițioși și profesionaliști, care vor dezvolta o platformă de informare veridică și echidistantă. Ziarul, fiind sută la sută românesc, va contribui la promovarea valorilor naționale românești și la informarea corectă a cetățenilor de pe ambele maluri ale Prutului.

Pornind de la faptul că informarea corectă reprezintă o necesitate pentru orice om, de aici își are originea și importanța proiectului propus. Acest proiect este important prin faptul că va veni cu știri, interviuri și reportaje, precum și cu materiale interpretative, comentative și analitice de calitate, ce vor avea un unghi de abordare inovativ, unic și irepetabil. Proiectul dispune de jurnaliști dornici de experiențe noi, plini de idei noi și gata să răspundă demn chemării de a informa echidistant și obiectiv.

Cu referire la sorgintea noastră istorică, Ziarul Românesc Liber are menirea priomordială de a fi prima sursă de știri și noutăți cu prioritate națională românească din Republica Moldova. Ne angajăm să fim o sursă informațională independentă, românească, autentică și neafiliată politic. Ne propunem să punem capăt influenței surselor străine, manipulării, propagandei din domeniul mediatic. Proiectul dat are drept scop fundamental, obiectivul național, prin eliberare de sub deznaționalizarea informațională zilnică. Informația reprezintă putere, iar un popor informat corect și echidistant reprezintă un popor puternic. Așteptăm drept rezultate retrezirea conștiinței naționale, sporirea numărului cititorilor ce doresc să dispună de surse informative veridice, solidarizarea și sensibilizarea acestora în vederea cauzelor și acțiunilor sociale. Acest proces s-ar solda cu formarea unei opinii publice corecte și sănătoase.

1. **Persoana de contact a proiectului:**

Vlad BILEȚCHI,

președinte A.O. „Onoare, Demnitate și Patrie” (ODIP)

Telefon: +373 60 66 88 66

Email: vladbiletchi@gmail.com

**BUGETUL PROIECTULUI**

|  |  |  |  |  |  |  |
| --- | --- | --- | --- | --- | --- | --- |
| **Categoriile de cheltuieli** | **Unitatea de măsură** | **Nr. de unităţi** | **Costul unei unităţi (MDL)** | **Suma** | **Suma** | **Suma** |
| **(MDL)** | **(RON)** | **(EUR)** |
| 1. **Cheltuieli directe** |  |  |  |  |  |  |
| * 1. Machetarea ziarului | Serviciu/lună | 12 | 1000 | 12 000 | 2 553 | 555 |
| * 1. Tipărirea ziarului | Exemplare/lună | 5000 ex \* 12 luni = 60 000 ex | 0,5 | 30 000 | 6 383 | 1 388 |
| **2. Publicitate** |  |  |  |  |  |  |
| 2.3. Publicitate pe facebook | serviciu | 1 | 2160 | 2160 | 460 | 100 |
| **Total** |  |  |  | **44 160** | **9396** | **2043** |

\*\*\* Prețurile sunt calculate la cursul: 1 RON = 4,7 MDL și 1 EUR = 21,6 MDL

**CITEȘTE ZIARUL ROMÂNESC LIBER!**